**Tisztelt Gyógyszerész Kolléganők, Kollégák!**

Ismét aktuálissá vált a Magyar Gyógyszerésztudományi Társaság **Kórházi Gyógyszerészeti Szervezetének 2016. évi** tagdíj befizetése.

Tájékoztatom Önöket, hogy az éves tagdíj befizetésével egyidejűleg **tagjai lesznek a Magyar Gyógyszerésztudományi Társaságnak, és a Kórházi Gyógyszerészeti Szervezetnek**, továbbá szervezetünk **minden tagja részére befizetjük a tagdíjat az Európai Kórházi Gyógyszerészeti Szervezet felé.** (European Association of Hospital Pharmacists)

Szervezetünk tagjai részére **igénylés esetén** (Tagnyilvántartó adatlapon az adatfrissítéssel együtt az igénylést bejelölni) előfizetjük **az EAHP folyóiratát** (European Journal of Hospital Pharmacy).

Ezen túlmenően **tagjaink kedvezményes részvételi díjjal vehetnek részt rendezvényeinken**, a KGYSZ által szervezett továbbképzéseken, szimpóziumokon, kongresszusokon.

A nyugdíjas kollégák részére külön nyugdíjas baráti kört működtet szervezetünk.

Szíves tájékoztatásul közlöm, hogy: A Magyar Gyógyszerésztudományi Társaság vezetősége 1/2012. sz. döntése értelmében az MGYT 2016. évi tagdíjai a következők:

* aktív dolgozóknak **5.000,- Ft**,
* nyugdíjas, GYES-en lévő, ifjúsági (egyetemi hallgatói jogviszony) és társult tagoknak **1.500,- Ft**
* a szenátusi tagok **tagdíjmentességet** élveznek

Kérem, hogy befizetéseiket az **Erste Banknál** vezetett **11994600-04403058-00000000** számú folyószámlára utalják, a közlemény rovatban megadva a nevet, akinek a tagdíja. Nagy könnyebbséget jelent a csoportos befizetés, ez esetén kérem elektronikus levélben megadni, hogy az összesített befizetés mely kollégák tagdíját jelenti. Amennyiben a tagdíjbefizetésről számlát kér, kérem, hogy azt is szíveskedjen részemre jelezni!

Tekintettel arra, hogy postai csekken történő befizetés szervezetünknek jelentős többletköltséget jelent és felesleges banki költséget okoz, kérem, hogy ezt a fizetési módot csak indokolt esetben használják.

A tagdíjbefizetések mellett kiemelt célunk, tagjaink pontos nyilvántartása, ennek érdekében kérem, hogy a mellékelt **Tagnyilvántartó adatlapot** is szíveskedjenek azonnal a tagdíjbefizetést követően csoportosan vagy egyénileg az alábbiakban megadott elérhetőségeim egyikére, **lehetőleg e-mail-re elküldeni**, vagy az ott megkért adatokat levélben közölni, a korrekt és gyors azonosíthatóság miatt.

**Az utalásnál a kedvezményezett neve:** Magyar Gyógyszerésztudományi Társaság Kórházi Gyógyszerészeti Szervezet (használható a rövid név: MGYT-KGYSZ).

Fontos, hogy a tagdíjak befizetési határideje:

**2016. március 30.**

Kérem a tisztelt kollegák segítő együttműködését!

Pécs, 2016. január 26.

 Köszönettel:

**Szabóné dr. Schirm Szilvia sk.**

 Gazdasági ügyekért felelős

MGYT-KGYSZ alelnök

Elérhetőségeim:

schirm.szilvia@pte.hu

Tel: 72/536-001/35018 mellék

Fax: 72/536-285

Postacím: 7623 Pécs, Erreth Lajos u. 9.

melléklet: 1 oldal táblázat